
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 165
                                                              din 30 august 2018
privind completarea Anexei nr. 1 la Hotărârea Consiliului Local Sighișoara nr. 48/16.03.2018 privind aprobarea manifestărilor cultural-artistice, sociale și educative organizate de către Municipiul Sighișoara în anul 2018
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.777/27.07.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Ţinând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Ţinând cont de prevederile Ordonanței Guvernului nr. 5/2017 privind stabilirea unor măsuri organizatorice la nivelul administrației publice centrale cu privire la Centenarul României, cu completările ulterioare; 

Luând în considerare prevederile Hotărârii Consiliului Local Sighișoara nr. 48/16.03.2018 privind aprobarea manifestărilor cultural-artistice, sociale și educative organizate de către Municipiul Sighișoara în anul 2018;

Având în vedere adresa Ministerului Culturii și Identității Naționale nr. 433/18.07.2018, înregistrată la Municipiul Sighișoara cu nr. 21.745/27.07.2018;

Luând în considerare prevederile art. 7 alin. (13) din Legea nr. 52/2003 privind transparența decizională în administrația publică, republicată;

Văzând Raportul de specialitate cu nr. 21.778/27.07.2018 al Direcției Relaţii Publice și Comunicare, prin care se propune şi se justifică oportunitatea completării Anexei nr. 1 a Hotărârii Consiliului Local Sighișoara nr. 48/16.03.2018 privind aprobarea organizării manifestărilor cultural-artistice, sociale și educative de către Municipiul Sighișoara în anul 2018, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „b”, „c” și „d”, (4) lit. „a”, (6) lit. „a” pct.  4, 5 şi 7, (9), art. 45 (3) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare, 
          H O T Ă R Ă Ş T E:

Art. 1. Se aprobă completarea Anexei nr. 1, parte integrantă din Hotărârea Consiliului Local Sighișoara nr. 48/16.03.2018 privind aprobarea manifestărilor cultural-artistice, sociale și educative organizate de către Municipiul Sighișoara în anul 2018, cu evenimentul “Sașii la Centenar – Prima ediție a Festivalului Internațional al Sașilor Transilvăneni“, care se va desfășura în perioada 13 -14 octombrie 
2018, în Cetatea Medievală și în Sala Festivă a Municipiului Sighișoara, potrivit Anexei la prezenta hotărâre.

Art. 2. Finanțarea cheltuielilor necesare pentru organizarea și desfășurarea manifestărilor prevăzute la art. 1 se va face din bugetul local al Municipiului Sighișoara, pe anul 2018, pe baza subvențiilor de la bugetul de stat pentru finanțarea unor programe de interes național, destinate secțiunii de dezvoltare a bugetului local, iar sumele vor fi plătite în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări. 
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Buget, Contabilitate, Salarizare - Direcţia Economică, Direcția Administrarea Patrimoniului, Biroul Achiziţii, Accesare Fonduri Europene, Management Proiecte, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Logistic, Aprovizionare Tehnico-Materială şi Administrativ, Compartimentul Protecție civilă, Protecția muncii, Biroul Juridic, Serviciul Public Poliția Locală, Compartimentul Centrul Naţional de Informare şi Promovare Turistică din cadrul Municipiului Sighișoara.
Art. 4. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare;

  1 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziţii, Accesare Fonduri Europene, Management Proiecte;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Logistic, Aprovizionare Tehnico-Materială şi Administrativ;

  1 ex. Compartimentul Protecție civilă, Protecția muncii;

  1 ex. Biroul Juridic;

  1 ex. Serviciul Public Poliția Locală;

  1 ex. Compartimentul Centrul Naţional de Informare şi Promovare Turistică;
  1 ex. Muzeul de Istorie;

  1 ex. Biblioteca Municipală “Zaharia Boiu” Sighișoara.
19 ex. 

B.A.
